E nderuar znj. \*\*\*\*\*,

Në përgjigje të kërkesës tuaj për informim, dërguar në adresën elektronike, info@magjistratura.edu.al, ju vendosim në dijeni si më poshtë vijon.

Sa i përket kërkimit të parë, Shkolla e Magjistraturës nuk mban kopje elektronike të tezave dhe nuk i shpërndan ato paraprakisht, për shkak të ruajtjes së sigurisë dhe konfidencialitetit të provimit.

Sa i përket kërkimit të dytë, abonimi në revistën *“Jeta Juridike”* kryhet pranë Postës Shqiptare, dhe e gjeni pranë Shkollës së Magjistraturës. Lidhur me interesimin për blerje të revistës, jeni të lutur të paraqiteni pranë Shkollës së Magjistraturës nga e hëna në të enjte, ora 8:30-16:30, si dhe ditën e premte ora 8:30-14:00.

Sa i përket kërkimit të tretë, bazuar në nenin 31 të ligjit nr. 96/2016 *“Për statusin e gjyqtarëve dhe prokurorëve në Republikën e Shqipërisë”*, provimi i pranimit për në Shkollën e Magjistraturës zhvillohet në fund të muajit prill të çdo viti.

Duke Ju falënderuar për mirëkuptimin,

Erik VEIZI

Koordinator për të Drejtën e Informimit, Shkolla e Magjistraturës